text: Fýra broytingar á liðnum í mun til Póllands-dystin
text: #000001
text: Håkan Ericson hevur framt fýra broytingar í byrjanaruppstillingini til dystin móti Moldova, samanborið við 2-0 tapið fyri Póllandi fyrr í vikuni. Føroyska liðið fer at spæla við tveimum áleyparum
text: #000002
text: Føroyska A-landsliðið var nær við og næstan móti Póllandi hóskvøldið, men tá tað kom til stykkis, gjørdist tað eitt 2-0 tap fyri Lewandowski og Póllandi.
text: #000004
text: Men tað er stutt millum dystirnar, og longu nú klokkan 17 trínur føroyska manslandsliðið aftur á vøllin, tá Moldova kemur á vitjan á Tórsvølli. Talan er um fjórða undankappingardystin móti moldovum seinastu trý árini, og føroyska úrtøkan hevur verið ein sigur og tveir javnleikir.
text: #000005
text: Samanborið við teir fyrstu ellivu, ið landsliðsvenjarin, Håkan Ericson sendi á vøllin móti Póllandi farna hósdag, eru fýra broytingar á liðnum til dystin móti Moldova í dag, umframt at leikskipanin verður broytt til 4-4-2, har Klæmint A. Olsen og Jóan Símun Edmundsson báðir byrja frammi í álopinum.
text: #000006